Այդքանը քիչ էր, մի ուրիշ խնդիր էլ շոումեն Թրամփի համար իր նախկին սիրուհիներն են ստեղծել: Նրանցից մի քանիսը, ովքեր սեքս-ինդուստրիայի ճանաչված ֆիգուրներ են` մոտավորապես Քիմ Քարդաշյանի կարգի, Թրամփի դեմ հայցեր են ներկայացրել դատարան իրենց ունեցած սեքսուալ արկածների թեմատիկայով: Թրամփը չի կարող հերքել նրանց հետ ունեցած արկածների փաստը, քանի որ տարբեր ժամանակներում բոլորին էլ ինչ-որ գումարներ է վճարել լռելու դիմաց եւ լռելու պարտավորությունն էլ ամրագրել է NDA (Non Disclosure Agreement) տեղեկություն չհրապարակելու պայմանագրերով: Այժմ Թրամփի իրավաբաններն այդ կանանց հրապարակավ սպառնում են, թե մի քանի միլիոնի դատական հայցեր կներկայացնեն, եթե նրանք խոսեն: Կանանց իրավաբաններն էլ փաստարկում են, որ նրանք իրավունք ունեն խոսելու: Համարյա հայկական հեռուստաեթերի «Կիսաբաց լուսամուտների» պատմություն, միայն ոչ թե սցենարիստների կողմից հորինված, այլ իրական եւ այն էլ՝ ԱՄՆ նախագահին ներառող: Ծավալվող տաբլոիդային այդ պատմության գլխավոր արարն առաջիկա կիրակի է` մարտի 25-ին, երբ սեքս աստղերից մեկը, ինչպես արդեն քանի շաբաթ հայտարարվում է, գնում է եթերում հարցազրույցի։